CELEX: 31986D0412
Language: el
Date: 1986-07-30 00:00:00
Title: 86/412/ΕΟΚ: Απόφαση της Επιτροπής της 30ής Ιουλίου 1986 για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31986D0412

86/412/ΕΟΚ: Απόφαση της Επιτροπής της 30ής Ιουλίου 1986 για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 237 της 23/08/1986 σ. 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουλίου 1986  για τη βελτίωση της αποτελεσματικότητας των γεωργικών διαρθρώσεων στη Γαλλία σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (86/412/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 25,  Εκτιμώντας:  ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η γαλλική κυβέρνηση εξέδωσε εγκύκλιο αριθ. 5037 της 18ης Δεκεμβρίου 1985 σχετικά με τις αντισταθμιστικές αποζημιώσεις για τη διαχείμαση 1985/86 καθώς και το υπουργικό διάταγμα που καθορίζει τις ενισχύσεις που χορηγούνται σε ορισμένες κατηγορίες αγροτών των οποίων οι γεωργικές εκμεταλλεύσεις βρίσκονται σε ορεινές και μειονεκτικές ζώνες·  ότι, σύμφωνα με το άρθρο 25 παράγραφος 1 του κανονισμού (ΕΟΚ) αριθ. 797/85, η Επιτροπή αποφασίζει εάν, λαμβανομένης υπόψη της προαναφερθείσας ανακοίνωσης, οι διατάξεις που αφορούν την εφαρμογή του τίτλου 3 του κανονισμού (ΕΟΚ) αριθ. 797/85, που ισχύουν στη Γαλλία, συνεχίζουν να πληρούν τις προϋποθέσεις για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85·  ότι οι προαναφερθείσες διατάξεις πληρούν τις προϋποθέσεις και το στόχο του κανονισμού (ΕΟΚ) αριθ. 797/85·  ότι έχει ζητηθεί η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τις χρηματοδοτικές πτυχές του θέματος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Λαμβανομένης υπόψη της εγκυκλίου αριθ. 5037 της 18ης Δεκεμβρίου 1985 σχετικά με τις αντισταθμιστικές αποζημιώσεις για τη διαχείμαση 1985/86 και του διατάγματος της 29ης Ιανουαρίου 1985, το οποίο καθορίζει τις ενισχύσεις που χορηγούνται σε ορισμένες κατηγορίες αγροτών των οποίων οι γεωργικές εκμεταλλεύσεις βρίσκονται σε ορεινές και μειονεκτικές ζώνες, οι διατάξεις που αφορούν την εφαρμογή του κανονισμού (ΕΟΚ) αριθ. 797/85, που ισχύουν στη Γαλλία, συνεχίζουν να πληρούν τις προϋποθέσεις για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 30 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.